钦定古今图书集成/明伦汇编/闺媛典/第235卷 > 萧东阳妻李氏
## 钦定古今图书集成/明伦汇编/闺媛典/第235卷 > 萧东阳妻李氏

按《汝州志》：“李氏，萧东阳妻。阳母李氏及伯母阎氏俱
孀居，家贫甚，尝负米百里外。隆冬大寒，母寝无衾，阳
入山刈草作荐，重不堪任，呕血死。氏年十九，妊甫三
月，已而生男，日纺绩拾遗，秉野菜以养。岁大饥，姑度
不能全，欲氏嫁，氏曰：‘姑老子在，抱妇去谁依？姑纵不
怜妇，宁不怜孙’。”跪泣终夜，卒不去，守志终身。